**รายงานการประชุมคณะกรรมการประจำคณะวิศวกรรมศาสตร์**

**ครั้งที่ 83-24/2561**

**วันพฤหัสบดีที่** 27 ธันวาคม 2561

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. ศ.อภิรัฐ ศิริธราธิวัตร คณบดี ประธาน
2. ผศ.ชัยยันต์ จันทร์ศิริ รองคณบดีฝ่ายแผนยุทธศาสตร์และพัฒนาคุณภาพ
3. รศ.กานดา สายแก้ว รองคณบดีฝ่ายวิจัยและบัณฑิตศึกษา
4. ผศ.ขนิษฐา คำวิลัยศักดิ์ รองคณบดีฝ่ายวิชาการ
5. รศ.ลัดดา ตันวาณิชกุล รองคณบดีฝ่ายวิเทศสัมพันธ์และสื่อสารองค์กร
6. อ.จารุพล สุริยวนากุล รองคณบดีฝ่ายพัฒนานักศึกษา
7. รศ.จีรนุช เสงี่ยมศักดิ์ หัวหน้าสาขาวิชาวิศวกรรมไฟฟ้า
8. รศ.สมชาย ชวนอุดม หัวหน้าสาขาวิชาวิศวกรรมเกษตร
9. อ.สมศักดิ์ หอมดี หัวหน้าสาขาวิชาวิศวกรรมอุตสาหการ
10. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์
11. รศ.วินัย ศรีอำพร กรรมการผู้ทรงคุณวุฒิ
12. รศ.ธนากร วงศ์วัฒนาเสถียร กรรมการผู้ทรงคุณวุฒิ
13. นางมยุรี ยงกำลัง รักษาการแทนผู้อำนวยการกองบริหารงาน

 คณะวิศวกรรมศาสตร์ กรรมการและเลขานุการ

**ผู้เข้าร่วมประชุม**

1. รศ.เฉลิมชัย พาวัฒนา หัวหน้าสาขาวิชาวิศวกรรมโยธา
2. รศ.สุรสิทธิ์ ปิยะศิลป์ หัวหน้าสาขาวิชาวิศวกรรมเครื่องกล
3. ผศ.กิติโรจน์ หวันตาหลา แทนหัวหน้าสาขาวิชาวิศวกรรมเคมี
4. ผศ.ธัญลักษณ์ ราษฎร์ภักดี หัวหน้าสาขาวิชาวิศวกรรมสิ่งแวดล้อม
5. นายภาณุพงศ์ ต.ประเสริฐ ผู้ช่วยเลขานุการ
6. นางสาวมาริษา นันสมบัติ ผู้ช่วยเลขานุการ

**ผู้ไม่มาประชุมเนื่องจากติดภารกิจอื่น**

1. รศ.ชินะวัฒน์ มุกตพันธุ์ รองคณบดีฝ่ายบริหาร

**เริ่มประชุมเวลา 13.30 น.**

เมื่อครบองค์ประชุมแล้ว ประธานได้กล่าวเปิดการประชุมและดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

**1.1 จำนวนนักศึกษาผู้สนใจเข้าศึกษาระดับบัณฑิตศึกษา ในภาคปลาย ปีการศึกษา 2561**

รองคณบดีฝ่ายวิจัยและบัณฑิตศึกษาได้แจ้งที่ประชุมถึงข้อมูลเชิงสถิติเกี่ยวกับจำนวนผู้สนใจ เข้าศึกษา ระดับบัณฑิตศึกษา ประจำภาคการศึกษาปลาย ปีการศึกษา 2561 จำแนกตามมหาวิทยาลัย ต่างคณะภายในมหาวิทยาลัยขอนแก่น ระดับการศึกษา และรูปแบบจัดการศึกษา รวมถึงการเปรียบเทียบจำนวนผู้สมัครในภาคการศึกษาปลาย ปีการศึกษา 2559 – 2561 รายหลักสูตรของคณะวิศวกรรมศาสตร์ จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.**2ระเบียบมหาวิทยาลัยขอนแก่น ว่าด้วย งานสารบรรณ พ.ศ. 2561

ประธานได้แจ้งที่ประชุมว่า ตามที่มหาวิทยาลัยขอนแก่น ได้แจ้งระเบียบมหาวิทยาลัยขอนแก่น ว่าด้วย งานสารบรรณ พ.ศ. 2561 เพื่อถือเป็นแนวปฏิบัติในการดำเนินงานด้านสารบรรณ ให้ดำเนินไปด้วยความเรียบร้อย ทั้งนี้ สามารถดาวน์โหลดเอกสารได้ที่เว็บไซต์กองบริหารงานกลาง (https://igad.kku.ac.th) ในหัวข้อ “งานสารบรรณ มหาวิทยาลัยขอนแก่น” จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

ที่ประชุมรับทราบ

**1.3 ผลการขออนุมัติเปิดหลักสูตรปรัชญาดุษฎีบัณฑิต และหลักสูตรวิศวกรรมศาสตรมหาบัณฑิต สาขาวิชาวิศวกรรมชีวการแพทย์**

รองคณบดีฝ่ายวิจัยและบัณฑิตศึกษาได้แจ้งที่ประชุมว่า ตามที่คณะวิศวกรรมศาสตร์โดยการนำของศาสตราจารย์สุจินต์ บุรีรัตน์ และรองศาสตราจารย์สุรสิทธิ์ ปิยะศิลป์ ได้ดำเนินการปรับปรุงพัฒนา และขออนุมัติเปิดหลักสูตรปรัชญาดุษฎีบัณฑิต และหลักสูตรวิศวกรรมศาสตรมหาบัณฑิต สาขาวิชาวิศวกรรมชีวการแพทย์ (หลักสูตรใหม่ พ.ศ. 2561) นั้น บัดนี้ สภามหาวิทยาลัยขอนแก่น ในคราวประชุม ครั้งที่ 12/2561 เมื่อวันที่ 11 ธันวาคม 2561 ได้มีมติเห็นชอบอนุมัติหลักสูตรทั้งสองดังกล่าวข้างต้นเรียบร้อยแล้ว จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

ที่ประชุมรับทราบ

**ระเบียบวาระที่ 2 รับรองรายงานการประชุมครั้งที่ 82-23/2561 เมื่อวันจันทร์ที่ 17 ธันวาคม 2561**

**ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ 82-23/2561 โดยมีการแก้ไข ดังนี้**

**- หน้าที่ 4 บรรทัดที่ 13 จาก “...ในฐานข้อมูล** Scopus....” **แก้ไขเป็น “...ในฐานข้อมูล** Scopus **หรือ** SCI...”

**- หน้าที่ 5 บรรทัดที่ 16 และ 22 จาก “...บุลาการ....” แก้ไขเป็น “...บุลากร...”**

**- หน้าที่ 5 วาระที่ 5.1 แก้ไขให้เป็นวาระแจ้งเพื่อทราบ วาระที่ 1.9**

**- หน้าที่ 11 บรรทัดที่ 23 จาก “...เนื่องจากมีมติของสภามหาวิทยาลัยขอนแก่น ได้กำหนดนโยบายห้ามมหาวิทยาลัยขอนแก่นให้การงดเว้นค่าลงทะเบียนเรียนแก่นักศึกษาโครงการดังกล่าว...” แก้ไขเป็น “...เนื่องด้วยข้อจำกัดตามประกาศมหาวิทยาลัยขอนแก่น เรื่อง ค่าธรรมเนียมการศึกษาระดับบัณฑิตศึกษา ในระบบปกติ พ.ศ. 2561 ส่งผลให้มหาวิทยาลัยขอนแก่นไม่สามารถงดเว้นค่าลงทะเบียนเรียนให้แก่นักศึกษาได้...”**

**ระเบียบวาระที่ 3 เรื่องสืบเนื่องจากการประชุมครั้งก่อน**

**3.1 เรื่องสืบเนื่องวาระที่ 7.1 การขอทุนภายนอก ในคราวประชุมครั้งที่ 82-23/2561 เมื่อวันที่ 17 ธันวาคม 2561**

รองศาสตราจารย์ธนากร วงศ์วัฒนาเสถียร ได้หารือที่ประชุมว่า สืบเนื่องวาระที่ 7.1 การขอทุนภายนอก ในคราวประชุมครั้งที่ 82-23/2561 เมื่อวันที่ 17 ธันวาคม 2561 ที่ประชุมรับทราบข้อจำกัด ของคณะฯ และมหาวิทยาลัยขอนแก่น ซึ่งไม่สามารถงดเว้นค่าลงทะเบียนเรียนให้แก่นักศึกษาได้ ทำให้มหาวิทยาลัย ไม่ลงนามในเอกสารยินยอมเข้าร่วมโครงการขอทุน Japan International Cooperation Agency (JICA) จากสาขาวิชาวิศวกรรมเคมี คณะวิศวกรรมศาสตร์ มหาวิทยาลัยแห่งชาติลาว ผ่านโครงการ The AUN/Seed-Net Collaborative Education Program (CEP) เพื่อให้ทุนการศึกษาแก่นักศึกษาในประเทศกลุ่ม ASEAN โดยหลักสูตรวิศวกรรมศาสตรมหาบัณฑิต สาขาวิชาวิศวกรรมเคมี คณะวิศวกรรมศาสตร์ มหาวิทยาลัยขอนแก่น เป็นผู้มีความประสงค์เสนอขอทุน นั้น จึงขอหารือถึงการดำเนินการอื่นเพื่อเพิ่มโอกาสในการขอรับทุนดังกล่าวข้างต้น

ประธานได้แจ้งที่ประชุมว่า ในคราวประชุมครั้งที่ 82-23/2561 เมื่อวันที่ 17 ธันวาคม 2561 ที่ประชุมได้หารือในประเด็นดังกล่าว และปัจจัยแวดล้อมอื่น ๆ อย่างถี่ถ้วนแล้ว ทั้งนี้ เนื่องด้วยข้อจำกัดตามประกาศมหาวิทยาลัยขอนแก่น เรื่อง ค่าธรรมเนียมการศึกษาระดับบัณฑิตศึกษา ในระบบปกติ พ.ศ. 2561 ส่งผลให้มหาวิทยาลัยขอนแก่นไม่สามารถงดเว้นค่าลงทะเบียนเรียนให้แก่นักศึกษาได้ ดังนั้น คณะฯ จึงไม่สามารถดำเนินการใด ๆ เกี่ยวกับโครงการดังกล่าวข้างต้นได้ จึงแจ้งที่ประชุมเพื่อรับทราบ

**ที่**ประชุม**รับทราบ**

**3.2 เรื่องสืบเนื่องวาระที่ 7.2 การบริหารจัดการภายในคณะวิศวกรรมศาสตร์ ในคราวประชุมครั้งที่ 82-23/2561 เมื่อวันที่ 17 ธันวาคม 2561**

หัวหน้าสาขาวิชาวิศวกรรมไฟฟ้าได้แจ้งที่ประชุมว่า สืบเนื่องวาระที่ 7.2 การบริหารจัดการภายในคณะวิศวกรรมศาสตร์ ในคราวประชุมครั้งที่ 82-23/2561 เมื่อวันที่ 17 ธันวาคม 2561 ที่ประชุมมีมติให้หัวหน้าสาขา ไม่ต้องลงนามในเอกสารเชิงนิติกรรม เนื่องจาก ไม่มีอำนาจ/หน้าที่ ในการนี้ ส่วนที่เกี่ยวข้องกับหลักสูตรโดยตรง เช่น การส่งผลการศึกษา การสอบต่าง ๆ ให้ประธานหลักสูตรเป็นผู้ลงนาม ในกรณีที่ประธานหลักสูตรไม่สามารถลงนามได้ ให้รองคณบดีฝ่ายที่เกี่ยวข้องเป็นผู้ลงนามแทน โดยต้องผ่านการ ลงนามจากกรรมการหลักสูตรก่อน ทั้งนี้ ให้สาขาวิชาแจ้งเวียนคณาจารย์ทุกท่าน พร้อมทั้งแจ้งต่อที่ประชุมสาขาอีกครั้งและให้ฝ่ายบริหารดำเนินการต่อไป นั้น จากประกาศมหาวิทยาลัยขอนแก่น (ฉบับที่1263/2560) เรื่อง หลักเกณฑ์ วิธีการได้มา วาระการดำรงตำแหน่ง และการพ้นจากตำแหน่งของหัวหน้าสาขาวิชา ซึ่งได้รับการอ้างอิงในคำสั่งมหาวิทยาลัยขอนแก่น ที่ 3674/2561 เรื่อง แต่งตั้งหัวหน้าสาขาวิชาต่างๆ คณะวิศวกรรมศาสตร์ ในข้อ 5 ได้ระบุความรับผิดชอบของหัวหน้าสาขาวิชาในการบริหารวิชาการ โดยเฉพาะงานของสาขาและหลักสูตร

**ที่ประชุม**รับทราบ

**ระเบียบวาระที่ 4 เรื่องค้างพิจารณา - ไม่มี –**

**ระเบียบวาระที่ 5 เรื่องเสนอเพื่อพิจารณา**

**5.1 ผลการคัดเลือกบุคคลเข้าปฏิบัติงานเป็นพนักงานมหาวิทยาลัย ตำแหน่งนักวิชาการคอมพิวเตอร์**

ประธานได้เสนอต่อที่ประชุมว่า ด้วยคณะกรรมการคัดเลือกบุคคลเข้าปฏิบัติงานเป็นพนักงานมหาวิทยาลัย ตำแหน่งนักวิชาการคอมพิวเตอร์ เลขประจำตำแหน่ง 2221 สังกัดคณะวิศวกรรมศาสตร์ มหาวิทยาลัยขอนแก่น ตามคำสั่งคณะวิศวกรรมศาสตร์ ที่ 953/2561 ลงวันที่ 25 ตุลาคม 2561 ได้ดำเนินการสอบคัดเลือกในตำแหน่งนักวิชาการคอมพิวเตอร์ จำนวน 1 อัตรา เรียบร้อยแล้ว เมื่อวันที่ 21 ธันวาคม 2561 ผลปรากฏว่า นายอิทธิพงศ์ โคแก้ว เป็นผู้ได้รับการคัดเลือก จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.2** **นักศึกษาสำเร็จการศึกษา ระดับบัณฑิตศึกษา**

รองคณบดีฝ่ายวิจัยและบัณฑิตศึกษาได้เสนอต่อที่ประชุมว่า ด้วยมีนักศึกษาระดับบัณฑิตศึกษา ได้เรียนครบหลักสูตรประจำภาคการศึกษาต้น ปีการศึกษา 2561 จำนวน 2 คน ซึ่งได้ผ่านการตรวจสอบความถูกต้องจากสาขาวิชาที่สังกัด และหน่วยบัณฑิตศึกษาได้นำเสนอคณะกรรมการบัณฑิตศึกษา คณะวิศวกรรมศาสตร์ โดยวิธีเวียนครั้งที่ 24/2561 เมื่อวันที่ 17 ธันวาคม 2561 เรียบร้อยแล้ว ดังนี้

หลักสูตรปรัชญาดุษฎีบัณฑิต (ปร.ด.)

- สาขาวิชาวิศวกรรมเครื่องกล แบบ 1.1 จำนวน 1 คน

หลักสูตรวิศวกรรมศาสตรมหาบัณฑิต (วศ.ม.)

- สาขาวิชาวิศวกรรมเครื่องกล แผน ก แบบ ก 2 จำนวน 1 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัยและบัณฑิตศึกษาดำเนินการต่อไป**

**5.3 คุณสมบัติและรายชื่อคณะกรรมการคัดเลือกและสรรหาบุคคลเข้าปฏิบัติงานมหาวิทยาลัย ประเภทวิชาการ (พนักงานมหาวิทยาลัย) เลขประจำตำแหน่ง 2100 (ปฏิบัติงาน ที่สาขาวิชาวิศวกรรมโยธา)**

**ประธานได้เสนอต่อที่ประชุมว่า ด้วยสาขาวิชาวิศวกรรมโยธาได้เสนอคุณสมบัติและรายชื่อคณะกรรมการคัดเลือกและสรรหาบุคคลเข้าปฏิบัติงานมหาวิทยาลัยประเภทวิชาการ (พนักงานมหาวิทยาลัย) เลขประจำตำแหน่ง** 2100 **(ปฏิบัติงานที่สาขาวิชาวิศวกรรมโยธา) จึงเสนอที่ประชุม เพื่อพิจารณา ดังรายละเอียดตามเอกสารประกอบวาระการประชุม**

**มติ** ที่ประชุมพิจารณาแล้วมีมติเห็นชอบ โดยแก้ไขข้อ **1.4.1** เป็นดังนี้ “มีวุฒิปริญญาเอก ทางด้านการบริหารการก่อสร้าง หรือทางด้านวิศวกรรมโยธา และมีผลงานวิจัยด้านการบริหาร การก่อสร้าง (**Construction Management)** และมีวุฒิปริญญาวิศวกรรมศาสตรบัณฑิต สาขาวิชาวิศวกรรมโยธา และต้องสำเร็จการศึกษาจากสถาบันที่ ก.พ. รับรอง หรือสภามหาวิทยาลัยรับรอง หรือ **World University Rankings by Times Higher Education (THE)** อันดับเท่ากับหรือสูงกว่ามหาวิทยาลัยขอนแก่น ณ วันที่ประกาศรับสมัคร”

และให้ผู้ที่ดำรงตำแหน่งและผู้ที่มีรายนาม ดังนี้ เป็นคณะกรรมการคัดเลือกและสรรหา

**1.** คณบดี **เป็นประธานกรรมการ**

**2. รองคณบดีฝ่ายบริหาร เป็นกรรมการ**

**3. รองคณบดีฝ่ายแผนยุทธศาสตร์และพัฒนาคุณภาพ เป็นกรรมการ**

**4. ผู้ช่วยศาสตราจารย์สมศักดิ์ พิทักษานุรัตน์ เป็นกรรมการ**

 **(ผู้ทรงคุณวุฒิภายนอกส่วนงาน)**

**5. รองคณบดีฝ่ายวิชาการ เป็นกรรมการและ**เลขานุการ

**และให้ผู้ที่**ดำรง**ตำแหน่งและผู้ที่มีรายนาม ดังนี้ เป็นคณะอนุกรรมการคัดเลือกและสรรหา**

**1. ประธานหลักสูตรวิศวกรรมศาสตรบัณฑิต เป็นประธานอนุกรรมการ**

 **สาขาวิชาวิศวกรรมโยธา**

**2. ประธานหลักสูตรวิศวกรรมศาสตรมหาบัณฑิต เป็นอนุกรรมการ**

 **สาขาวิชาวิศวกรรมโยธา**

**3. อาจารย์สุรัตน์ ประมวลศักดิกุล เป็นอนุกรรมการ**

**4. รองศาสตราจารย์กอปร ศรีนาวิน เป็นอนุกรรมการ**

**5. หัวหน้าสาขาวิชาวิศวกรรมโยธา เป็นอนุกรรมการและเลขานุการ**

**ทั้งนี้ ให้ฝ่ายบริหารดำเนินการต่อไป**

**5.4** คุณสมบัติและรายชื่อคณะกรรมการคัดเลือกและสรรหาบุคคลเข้าปฏิบัติงานมหาวิทยาลัย ประเภทวิชาการ (พนักงานมหาวิทยาลัย) เลขประจำตำแหน่ง **5749** (ปฏิบัติงานที่สาขาวิชาวิศวกรรมคอมพิวเตอร์)

**ประธานได้เสนอต่อที่ประชุมว่า ด้วยสาขาวิชาวิศวกรรมคอมพิวเตอร์ได้เสนอคุณสมบัติและรายชื่อคณะกรรมการคัดเลือกและสรรหาบุคคลเข้าปฏิบัติงานมหาวิทยาลัยประเภทวิชาการ (พนักงานมหาวิทยาลัย) เลขประจำตำแหน่ง** 5749 (**ปฏิบัติงานที่สาขาวิชาวิศวกรรมคอมพิวเตอร์) จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม**

มติ ที่ประชุมพิจารณาแล้วมีมติเห็นชอบ โดยแก้ไขข้อมูลดังนี้

- ข้อ **1.4** ตัดข้อความ “และสาขาที่เกี่ยวข้องกับสื่อดิจิทัล” ออก

- ข้อ **1.5** แก้ไขเป็น “มีวุฒิพื้นฐานปริญญาตรี วิศวกรรมศาสตรบัณฑิต ทุกสาขาวิชา”

- ข้อ **1.8** แก้ไขเป็น “มีผลงานตีพิมพ์ในวารสารระดับนานาชาติ ในฐานข้อมูล **Scopus** หรือ **SCI (Science Citation Index)** โดยเป็นชื่อแรก หรือ **Corresponding author** อย่างน้อย **1** เรื่อง โดยจะพิจารณาผลงานตีพิมพ์ที่อยู่ใน **Quartile 1** หรือ **Quartile 2”**

และให้ผู้ที่ดำรงตำแหน่งและผู้ที่มีรายนาม ดังนี้ เป็นคณะกรรมการคัดเลือกและสรรหา

**1.** คณบดี **เป็นประธานกรรมการ**

**2. รองคณบดีฝ่ายบริหาร เป็นกรรมการ**

**3. รองคณบดีฝ่ายแผนยุทธศาสตร์และพัฒนาคุณภาพ เป็นกรรมการ**

**4. ผู้ช่วยศาสตราจารย์สุรกานต์ รวยสูงเนิน เป็นกรรมการ**

 **(ผู้ทรงคุณวุฒิภายนอกส่วนงาน)**

**5. หัวหน้า**สาขาวิชาวิศวกรรมคอมพิวเตอร์ เป็นกรรมการและเลขานุการ

และให้ผู้ที่มีรายนาม ดังนี้ เป็นคณะอนุกรรมการคัดเลือกและสรรหา

**1. ผู้ช่วยศาสตราจารย์ภาณุพงษ์ วันจันทึก เป็นประธานอนุกรรมการ**

**2. ผู้ช่วยศาสตราจารย์จิระเดช พลสวัสดิ์ เป็นอนุกรรมการ**

**3. ผู้ช่วยศาสตราจารย์กิตติพิชญ์ มีสวาสดิ์ เป็นอนุกรรมการ**

**4. อาจารย์วาธิส ลีลาภัทร เป็นอนุกรรมการ**

**5. ผู้ช่วยศาสตราจารย์วิชชา เฟื่องจันทร์ เป็นอนุกรรมการและเลขานุการ**

ทั้งนี้ ให้ฝ่ายบริหารดำเนินการต่อไป

**5.5** ขออนุมัติหลักการ แบบฟอร์มในการดำเนินการคัดเลือกบุคคลเข้าปฏิบัติงานเป็นพนักงานมหาวิทยาลัย ประเภทวิชาการ

**ประธานได้เสนอต่อที่ประชุมว่า เพื่อให้การดำเนินการคัดเลือกบุคคลเข้าปฏิบัติงานเป็นพนักงานมหาวิทยาลัย ประเภทวิชาการ คณะวิศวกรรมศาสตร์ เป็นไปด้วยความเรียบร้อยตามข้อ** 9 **และข้อ** 10.3 **แห่งประกาศคณะกรรมการบริหารงานบุคคล ประจำมหาวิทยาลัยขอนแก่น (ฉบับที่** 1/2561) **ลงวันที่** 5 **กุมภาพันธ์ พ.ศ.** 2561 **เรื่อง หลักเกณฑ์วิธีการสรรหาและคัดเลือกบุคคลเข้าปฏิบัติงาน ในมหาวิทยาลัยขอนแก่น และตามประกาศคณะวิศวกรรมศาสตร์ มหาวิทยาลัยขอนแก่น (ฉบับที่** 148/2561) **ลงวันที่** 12 **ธันวาคม** 2561 **เรื่อง แนวปฏิบัติในการดำเนินการคัดเลือกบุคคลเข้าปฏิบัติงานเป็นพนักงานมหาวิทยาลัย ประเภทวิชาการคณะวิศวกรรมศาสตร์ จึงกำหนดแบบฟอร์มในการดำเนินการคัดเลือกบุคคลเข้าปฏิบัติงานเป็นพนักงานมหาวิทยาลัย ประเภทวิชาการ คณะวิศวกรรมศาสตร์** 3 **แบบฟอร์ม จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม**

มติ ที่ประชุมพิจารณาแล้วมีมติเห็นชอบ โดยเสนอให้แก้ไขแบบฟอร์มจากแนวนอนให้เป็นแนวตั้ง ทั้งนี้ ให้ฝ่ายบริหารดำเนินการต่อไป

**5.6 รับรองผลการศึกษา ระดับบัณฑิตศึกษา**

รองคณบดีรองคณบดีฝ่ายวิจัยและบัณฑิตศึกษาได้เสนอต่อที่ประชุมว่า ด้วยอาจารย์ประจำวิชาได้ส่งผลการศึกษาระดับบัณฑิตศึกษา ประจำภาคการศึกษาต้น ปีการศึกษา 2561 ซึ่งได้ผ่านความเห็นชอบจากคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 48-13/2561 เมื่อวันที่ 26 ธันวาคม 2561 เรียบร้อยแล้ว จำนวน 145 รายวิชา ดังนี้

รายวิชาทั่วไป

* รายวิชากลาง จำนวน 2 รายวิชา
* สาขาวิชาวิศวกรรมโยธา จำนวน 22 รายวิชา
* สาขาวิชาวิศวกรรมไฟฟ้า จำนวน 4 รายวิชา
* สาขาวิชาวิศวกรรมเกษตร จำนวน 10 รายวิชา
* สาขาวิชาวิศวกรรมอุตสาหการ/โลจิสติกส์ จำนวน 16 รายวิชา

 /วัสดุและการผลิต

* สาขาวิชาวิศวกรรมเครื่องกล/พลังงาน จำนวน 9 รายวิชา
* สาขาวิชาวิศวกรรมสิ่งแวดล้อม จำนวน 13 รายวิชา
* สาขาวิชาวิศวกรรมเคมี จำนวน 8 รายวิชา
* สาขาวิชาวิศวกรรมคอมพิวเตอร์ จำนวน 10 รายวิชา

 รวมจำนวน 94 รายวิชา

รายวิชาวิทยานิพนธ์

|  |  |  |
| --- | --- | --- |
| สาขาวิชา | ระดับปริญญาเอก (รายวิชา) | ระดับปริญญาโท (รายวิชา) |
| สาขาวิชาวิศวกรรมโยธา | 2 | 3 |
| สาขาวิชาวิศวกรรมไฟฟ้า | 4 | 4 |
| สาขาวิชาวิศวกรรมเกษตร | 2 | 3 |
| สาขาวิชา | ระดับปริญญาเอก (รายวิชา) | ระดับปริญญาโท (รายวิชา) |
| สาขาวิชาวิศวกรรมอุตสาหการ/โลจิสติกส์/วัสดุและการผลิต | 2 | 4 |
| สาขาวิชาวิศวกรรมเครื่องกล/พลังงาน | 4 | 6 |
| สาขาวิชาวิศวกรรมสิ่งแวดล้อม | 3 | 2 |
| สาขาวิชาวิศวกรรมเคมี | 3 | 2 |
| สาขาวิชาวิศวกรรมคอมพิวเตอร์ | 3 | 4 |
| รวม | 23 | 28 |

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัยและบัณฑิตศึกษาดำเนินการต่อไป**

**5.7 การรับบุคคลเข้าศึกษาในระดับบัณฑิตศึกษาในระดับบัณฑิตศึกษาตลอดปี**

รองคณบดีฝ่ายวิจัยและบัณฑิตศึกษาได้เสนอต่อที่ประชุมว่า ด้วยมีผู้สมัครขอเข้าศึกษาต่อ ในคณะวิศวกรรมศาสตร์ ระดับบัณฑิตศึกษาตลอดปี ประจำภาคการศึกษาปลาย ปีการศึกษา 2561 จำนวน 1 คน รายนายปริวัฒน์ ปทุมซ้าย โดยขอเข้าศึกษาต่อในหลักสูตรวิศวกรรมศาสตรมหาบัณฑิต สาขาวิชาวิศวกรรมการจัดการอุตสาหกรรมและโลจิสติกส์ แผน ก แบบ ก 2 โดยมี รองศาสตราจารย์กาญจนา เศรษฐนันท์ รับเป็นอาจารย์ที่ปรึกษา ซึ่งได้ผ่านความ**เห็นชอบจากคณะกรรมการบริหารหลักสูตร**ฯ โดยวิธีเวียนครั้งที่ 1/2561 เมื่อวันที่ 17 ธันวาคม 2561 **และได้**รับความเห็นชอบจากคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 48-13/2561 เมื่อวันที่ 26 ธันวาคม 2561 **เรียบร้อยแล้ว** จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัยและบัณฑิตศึกษาดำเนินการต่อไป**

**5.8 การแต่งตั้งอาจารย์ประจำหลักสูตร เพิ่มเติม**

รองคณบดีฝ่ายวิจัยและบัณฑิตศึกษาได้เสนอต่อที่ประชุมว่า ตามที่หลักสูตรปรัชญาดุษฎีบัณฑิต สาขาวิชาวิศวกรรมเคมี (หลักสูตรปรับปรุง พ.ศ. 2560) และหลักสูตรวิศวกรรมศาสตรมหาบัณฑิต สาขาวิชาวิศวกรรมเคมี (หลักสูตรปรับปรุง พ.ศ. 2560) ได้ขออนุมัติแต่งตั้งอาจารย์ประจำหลักสูตร เพิ่มเติม เพื่อให้เป็นไปตามเกณฑ์มาตรฐานหลักสูตรระดับบัณฑิตศึกษา พ.ศ. 2558 โดยผ่านความเห็นชอบจากที่ประชุมคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้ง 48-13/2561 เมื่อวันที่ 26 ธันวาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัยและบัณฑิตศึกษาดำเนินการต่อไป**

**5.9 พิจารณาปรับปรุงเกณฑ์สำเร็จการศึกษา ระดับบัณฑิตศึกษา**

รองคณบดีฝ่ายวิจัยและบัณฑิตศึกษาได้เสนอต่อที่ประชุมว่า ตามที่กระทรวงศึกษาธิการได้ประกาศกระทรวงศึกษาธิการ เรื่อง เกณฑ์มาตรฐานหลักสูตรระดับบัณฑิตศึกษา พ.ศ. 2558 ข้อ 14 เกณฑ์การสำเร็จการศึกษา และบัณฑิตวิทยาลัยได้ประกาศบัณฑิตวิทยาลัย (ฉบับที่ 1259/2560) เรื่อง การตีพิมพ์บทความวิจัยของวิทยานิพนธ์ หรือการศึกษาอิสระเพื่อการสำเร็จการศึกษาระดับบัณฑิตศึกษา ข้อ 5 การตีพิมพ์บทความเพื่อสำเร็จการศึกษา ความว่า “นักศึกษาระดับปริญญาเอก แบบ 1.1 และ 1.2 ทุกหลักสูตรผลงานวิทยานิพนธ์หรือส่วนหนึ่งของวิทยานิพนธ์ต้องได้รับการตีพิมพ์หรืออย่างน้อยได้รับการยอมรับให้ตีพิมพ์ในวารสารวิชาการระดับนานาชาติ จำนวน 1 เรื่อง และวารสารวิชาการระดับชาติ หรือนานาชาติที่มีคุณภาพอีก 1 เรื่อง จึงจะสำเร็จการศึกษาได้ นักศึกษาระดับปริญญาเอก แบบ 2.1 และ 2.2 ทุกหลักสูตรผลงานวิทยานิพนธ์หรือส่วนหนึ่งของวิทยานิพนธ์ ต้องได้รับการตีพิมพ์หรืออย่างน้อยได้รับการยอมรับให้ตีพิมพ์ในวารสารวิชาการระดับชาติหรือนานาชาติที่มีคุณภาพตามประกาศคณะกรรมการการอุดมศึกษา เรื่อง หลักเกณฑ์การพิจารณาวารสารทางวิชาการสำหรับการเผยแพร่ผลงานทางวิชาการ หรือเป็นไปตามเงื่อนไขของหลักสูตรหรือทุนที่ได้รับจึงจะสำเร็จการศึกษาได้ นักศึกษาระดับปริญญาโท แผน ก แบบ ก 1 ผลงานวิทยานิพนธ์ต้องได้รับการตีพิมพ์หรืออย่างน้อยดำเนินการให้ผลงานหรือส่วนหนึ่งของผลงานได้รับการยอมรับให้ตีพิมพ์ในวารสารวิชาการระดับชาติหรือนานาชาติที่มีคุณภาพตามประกาศคณะกรรมการการอุดมศึกษา เรื่อง หลักเกณฑ์การพิจารณาวารสารทางวิชาการสำหรับการเผยแพร่ผลงาน ทางวิชาการ หรือเป็นไปตามเงื่อนไขของหลักสูตรหรือทุนที่ได้รับจึงจะสำเร็จการศึกษาได้ นักศึกษาระดับปริญญาโท แผน ก แบบ ก 2 ผลงานวิทยานิพนธ์ ต้องได้รับการตีพิมพ์หรืออย่างน้อยดำเนินการให้ผลงานหรือส่วนหนึ่งของผลงานได้รับการยอมรับให้ตีพิมพ์ในวารสารวิชาการระดับชาติหรือนานาชาติที่มีคุณภาพตามประกาศคณะกรรมการการอุดมศึกษาเรื่อง หลักเกณฑ์การพิจารณาวารสารทางวิชาการสำหรับการเผยแพร่ผลงานทางวิชาการหรือเป็นไปตามเงื่อนไขของหลักสูตรหรือทุนที่ได้รับหรือเสนอต่อที่ประชุมวิชาการที่นำเสนอบทความวิจัยฉบับเต็ม (Full Paper) ได้รับการตีพิมพ์ในรายงานสืบเนื่องจากการประชุม (Proceedings) ที่ได้มาตรฐานโดยมีกองบรรณาธิการจัดทำรายงานการประชุมหรือคณะกรรมการจัดประชุมประกอบด้วย ศาสตราจารย์ หรือผู้ทรงคุณวุฒิระดับปริญญาเอก หรือผู้ทรงคุณวุฒิที่มีผลงานเป็นที่ยอมรับ ในสาขานั้นๆ จากนอกสถาบันเจ้าภาพอย่างน้อยร้อยละ 25 โดยต้อง มีผู้ประเมินบทความที่เป็นผู้เชี่ยวชาญในสาขานั้นด้วย และมีบทความที่มาจากหน่วยงานภายนอกสถาบันอย่างน้อย 3 หน่วยงาน และรวมกันแล้วไม่น้อยกว่าร้อยละ 25 จึงจะสำเร็จการศึกษาได้” นั้น เพื่อให้การดำเนินการเกี่ยวกับ การตีพิมพ์บทความ ของนักศึกษาระดับบัณฑิตศึกษา คณะวิศวกรรมศาสตร์ สอดคล้องกับระเบียบ และมติที่ประชุมสภาวิชาการ มหาวิทยาลัยขอนแก่น ครั้งที่ 2/2561 เมื่อวันจันทร์ ที่ 23 กรกฎาคม 2561 ในวาระที่ 4.9 เรื่อง การกำหนดเงื่อนไขการเผยแพร่ผลงานวิจัยสำหรับตีพิมพ์เผยแพร่ ในระดับปริญญาเอกให้อยู่ในฐานข้อมูล Scopus และตามมติที่ประชุมคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้ง 48-13/2561 เมื่อวันที่ 26 ธันวาคม 2561 จึงเสนอที่ประชุมเพื่อพิจารณาปรับปรุงเกณฑ์สำเร็จการศึกษา ระดับบัณฑิตศึกษา เป็นดังต่อไปนี้

**ระดับปริญญาโท แผน ก แบบ ก 1**

นักศึกษาต้องตีพิมพ์ผลงานที่ได้มาจากการทำวิทยานิพนธ์ หรือเป็นส่วนหนึ่งของวิทยานิพนธ์ ตีพิมพ์ หรือได้รับการตอบรับให้ตีพิมพ์ในวารสารที่อยู่ในฐานข้อมูล SCIE หรืออยู่ในฐานข้อมูล Scopus หรืออยู่ในฐานข้อมูล TCI จำนวนอย่างน้อย 1 บทความ

**ระดับปริญญาโท แผน ก แบบ ก 2**

1. นักศึกษาต้องตีพิมพ์ผลงานที่ได้มาจากการทำวิทยานิพนธ์ หรือเป็นส่วนหนึ่งของวิทยานิพนธ์ ตีพิมพ์หรือได้รับการตอบรับให้ตีพิมพ์ในวารสารที่อยู่ในฐานข้อมูล SCIE หรืออยู่ในฐานข้อมูล Scopus หรือ อยู่ในฐานข้อมูล TCI จำนวนอย่างน้อย 1 บทความ
2. ได้รับการจดทะเบียนทรัพย์สินทางปัญญาด้านสิทธิบัตร อนุสิทธิบัตร หรือลิขสิทธิ์ซอฟต์แวร์ จำนวนอย่างน้อย 1 ผลงาน และ ได้รับการตีพิมพ์ในรายงานสืบเนื่องจากการประชุมวิชาการ จำนวนอย่างน้อย 1 บทความ

**ระดับปริญญาเอก**

1. บทความวิจัยฉบับเต็ม (Full Article ที่ไม่ได้เป็นผลงานจากการประชุมวิชาการ) จำนวน อย่างน้อย 2 บทความ ที่ได้ตีพิมพ์หรือได้รับการตอบรับให้ตีพิมพ์ในวารสารระดับนานาชาติ ที่อยู่ในฐานข้อมูล SCIE และ/หรืออยู่ในฐานข้อมูล Scopus หรือ
2. บทความวิจัยฉบับเต็ม (Full Article ที่ไม่ได้เป็นผลงานจากการประชุมวิชาการ) จำนวน อย่างน้อย 2 บทความ ที่ได้ตีพิมพ์หรือได้รับการตอบรับให้ตีพิมพ์ในวารสารระดับนานาชาติ ที่อยู่ในฐานข้อมูล SCIE จำนวนอย่างน้อย 1 บทความ และอยู่ในฐานข้อมูล TCI จำนวน อย่างน้อย 1 บทความ หรือ
3. สิทธิบัตรการประดิษฐ์ ที่ได้รับการจดทะเบียนทรัพย์สินทางปัญญา จำนวนอย่างน้อย 1 สิทธิบัตร และบทความวิจัยฉบับเต็ม (Full Article ที่ไม่ได้เป็นผลงานจากการประชุมวิชาการ) จำนวนอย่างน้อย 2 บทความ ที่ได้ตีพิมพ์หรือได้รับการตอบรับให้ตีพิมพ์ในวารสารที่อยู่ในฐานข้อมูล Scopus จำนวนอย่างน้อย 1 บทความ และอยู่ในฐานข้อมูล TCI จำนวนอย่างน้อย 1 บทความ

**มติ ที่ประชุมพิจารณาแล้วมีมติเห็นชอบ โดยมีข้อเสนอแนะ ดังนี้**

* **ระดับปริญญาโท แผน ก แบบ ก 2 ข้อ 1 ให้เพิ่มข้อความ “หรือ” ต่อท้าย**
* **ระดับปริญญาเอก ข้อ 3 จาก “...สิทธิบัตรการประดิษฐ์ ที่ได้รับการจดทะเบียนทรัพย์สินทางปัญญา...” เป็น “...สิทธิบัตรการประดิษฐ์ ที่ได้รับเลขการยื่นจดทะเบียนทรัพย์สิน ทางปัญญา...”**
* **ให้แจ้งเวียนหลักเกณฑ์ใหม่ให้อาจารย์ที่ปรึกษารับทราบด้วย เนื่องจากมีผลย้อนหลัง กับนักศึกษาที่เข้าศึกษาตั้งแต่ปีการศึกษา 2560**

**ทั้งนี้ ให้ฝ่ายวิจัยและบัณฑิตศึกษาดำเนินการต่อไป**

**5.10 รับรองผลการศึกษา**

รองคณบดีฝ่ายวิชาการได้เสนอต่อที่ประชุมว่า ด้วยมีอาจารย์ประจำวิชา ได้ส่งผลการศึกษา ระดับปริญญาตรี ประจำภาคการศึกษาต้น ปีการศึกษา 2561 โดยผ่านความเห็นชอบจากคณะกรรมการวิชาการ คณะวิศวกรรมศาสตร์ ในคราวประชุมครั้งที่ 35-17/2561 เมื่อวันที่ 26 ธันวาคม 2561 เรียบร้อยแล้ว จำนวน 248 รายวิชา ดังนี้

- ส่วนกลาง จำนวน 10 รายวิชา

- หลักสูตรวิศวกรรมโยธา จำนวน 50 รายวิชา

- หลักสูตรวิศวกรรมไฟฟ้า จำนวน 38 รายวิชา

- หลักสูตรวิศวกรรมโทรคมนาคม (นานาชาติ) จำนวน 6 รายวิชา

- หลักสูตรวิศวกรรมเกษตร จำนวน 21 รายวิชา

- หลักสูตรวิศวกรรมอุตสาหการ จำนวน 20 รายวิชา

- หลักสูตรวิศวกรรมโลจิสติกส์ (นานาชาติ) จำนวน 2 รายวิชา

- หลักสูตรวิศวกรรมเครื่องกล จำนวน 26 รายวิชา

- หลักสูตรวิศวกรรมสิ่งแวดล้อม จำนวน 14 รายวิชา

- หลักสูตรวิศวกรรมเคมี จำนวน 22 รายวิชา

- หลักสูตรวิศวกรรมเคมี (นานาชาติ) จำนวน 3 รายวิชา

- หลักสูตรวิศวกรรมคอมพิวเตอร์ จำนวน 30 รายวิชา

- หลักสูตรวิศวกรรมสื่อดิจิทัล (นานาชาติ) จำนวน 6 รายวิชา

 รวมทั้งสิ้นจำนวน 248 รายวิชา

ทั้งนี้ ในภาคการศึกษาต้น ปีการศึกษา 2561 มีจำนวนรายวิชาที่ยังไม่ได้ส่งผลการศึกษา ระดับปริญญาตรี จำนวน 1 รายวิชา คือ 196421 AIR POLLUTION CONTROL AND DESIGN สาขาวิชาวิศวกรรมสิ่งแวดล้อม จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

ในการนี้ ผู้ช่วยศาสตราจารย์ธันยดา พรรณเชษฐ์ และผู้ช่วยศาสตราจารย์ณัฐพงษ์ อารีมิตร อาจารย์ประจำรายวิชา 191330 STRUCTURAL ANALYSIS ได้เข้าชี้แจงต่อที่ประชุมถึงเหตุผลและรายละเอียดที่เกี่ยวข้องกับเกรดเฉลี่ยของรายวิชาดังกล่าวน้อยกว่า 1.25

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป ในการนี้ ให้ฝ่ายบริหารดำเนินการคิดคะแนนคุณภาพงาน เท่ากับร้อยละ 0 จากคะแนนเต็มร้อยละ 5 ตามข้อ 9 แห่งประกาศคณะวิศวกรรมศาสตร์ (ฉบับที่ 14/2558) เรื่อง หลักเกณฑ์การพิจารณาความดีความชอบของบุคลากร สายวิชาการ คณะวิศวกรรมศาสตร์ ในรายของอาจารย์ประจำรายวิชา 196421 AIR POLLUTION CONTROL AND DESIGN ภาคการศึกษาต้น ปีการศึกษา 2561 เนื่องจากส่งผลการศึกษาล่าช้ากว่ากำหนด**

**5.11 รายงานผลการไปปฏิบัติงานเพื่อเพิ่มพูนความรู้ทางวิชาการ**

รองคณบดีฝ่ายวิชาการได้เสนอต่อที่ประชุมว่า เพื่อให้การดำเนินการให้คณาจารย์ไปปฏิบัติงาน เพื่อเพิ่มพูนความรู้ทางวิชาการ ดำเนินไปด้วยความเรียบร้อย จึงใคร่ขอให้พิจารณาผลการประเมินรายงานความก้าวหน้าการไปปฏิบัติงานเพื่อเพิ่มพูนความรู้ทางวิชาการ ระยะที่ 3 ราย รองศาสตราจารย์พนกฤษณ คลังบุญครอง ซึ่งได้ผ่านความเห็นชอบจากที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 35-17/2561 เมื่อวันที่ 26 ธันวาคม 2561 เรียบร้อยแล้ว จึงเสนอที่ประชุม เพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.12 ขออนุมัติปรับปรุงหลักสูตร ประเภทปรับปรุงเล็กน้อย**

รองคณบดีฝ่ายวิชาการได้เสนอต่อที่ประชุมว่า ด้วยสาขาวิชาวิศวกรรมสิ่งแวดล้อม มีความประสงค์ขอปรับปรุงหลักสูตรวิศวกรรมศาสตรบัณฑิตสาขาวิชาวิศวกรรมสิ่งแวดล้อม (หลักสูตรปรับปรุง พ.ศ. 2560) ประเภทปรับปรุงเล็กน้อย เนื่องจากสาขาวิชามีการปรับเปลี่ยนแผนการศึกษาในชั้นปีที่ 3 และ 4 โดยได้ผ่านความเห็นชอบจากคณะกรรมการวิชาการ คณะวิศวกรรมศาสตร์ ในคราวประชุมครั้งที่ 35-17/2561 เมื่อวันที่ 26 ธันวาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียด ตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยมีข้อเสนอแนะให้เพิ่มเติมข้อความเพื่อจำแนกแบบเรียนวิชาฝึกงาน หรือวิชาสหกิจศึกษา ในแผนการศึกษาที่ทำการเปลี่ยนแปลงใหม่ ทั้งนี้ ให้ฝ่ายวิชาการดำเนินการต่อไป**

**5.13 นักศึกษาฝ่าฝืนระเบียบฯ ว่าด้วย การสอบของนักศึกษา**

วาระลับ

**5.14 (ร่าง) ประกาศมหาวิทยาลัยขอนแก่น เรื่อง หลักเกณฑ์การพิจารณาทุนการศึกษาสำหรับนักศึกษาระดับปริญญาตรีคณะวิศวกรรมศาสตร์ มหาวิทยาลัยขอนแก่น ประจำปีการศึกษา 2561**

รองคณบดีฝ่ายพัฒนานักศึกษาได้เสนอต่อที่ประชุมว่า ตามที่คณะวิศวกรรมศาสตร์มีนโยบายส่งเสริมการศึกษาและช่วยเหลือด้านสวัสดิการของนักศึกษา จึงได้จัดให้มีเงินทุนการศึกษาสำหรับนักศึกษา เพื่อให้การดำเนินงานพิจารณาทุนการศึกษาสำหรับนักศึกษาระดับปริญญาตรี ประจำปีการศึกษา 2561 เป็นไปด้วยความเรียบร้อยและมีประสิทธิภาพ ฝ่ายพัฒนานักศึกษาจึงดำเนินการจัดทำ (ร่าง) ประกาศมหาวิทยาลัยขอนแก่น เรื่อง หลักเกณฑ์การพิจารณาทุนการศึกษาสำหรับนักศึกษาระดับปริญญาตรี คณะวิศวกรรมศาสตร์ มหาวิทยาลัยขอนแก่น ประจำปีการศึกษา 2561 จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยมีข้อเสนอแนะ ดังนี้**

**- ข้อ 8.1.3 จาก “...จำนวน 20 ทุน” แก้ไขเป็น “...จำนวน 10 ทุน”**

**- ระบุชื่อทุน (รายนามผู้บริจาค) ภายในข้อย่อยของข้อ 8.1.4 ให้ถูกต้องครบถ้วน**

**- เพิ่มเติมข้อ 8.1.5 ดังนี้ “8.1.5 ทุนฉุกเฉิน ทุนละ 10,000 บาท จำนวน 10 ทุน”**

**ทั้งนี้ ให้ฝ่ายพัฒนานักศึกษาดำเนินการต่อไป**

**ระเบียบวาระที่ 6 เรื่องจรรยาบรรณและธรรมาภิบาล** - ไม่มี –

**ระเบียบวาระที่ 7 เรื่องอื่นๆ**

**7.1 แผนอัตรากำลังอาจารย์สาขาวิชาวิศวกรรมโยธา**

ประธานได้แจ้งที่ประชุมว่า ในปัจจุบันสาขาวิชาวิศวกรรมโยธามีจำนวนอาจารย์ทั้งสิ้น 20 อัตรา ซึ่งไม่รวมศาสตราจารย์ปริญญา จินดาประเสริฐ รองศาสตราจารย์ชินะวัฒน์ มุกตพันธุ์ และรองศาสตราจารย์วินัย ศรีอำพร เนื่องจากตำแหน่งของอัตรากำลังที่แตกต่างกัน ในการนี้ คณะวิศวกรรมศาสตร์กำลังจะเปิดรับสมัครอาจารย์ แทนบุคคลที่ลาออก สังกัดสาขาวิชาวิศวกรรมโยธา จำนวน 1 อัตรา ซึ่งยังต้องการอัตรากำลังอีกอย่างน้อย 1 อัตรา เพื่อให้เป็นไปตามเกณฑ์มาตรฐานหลักสูตรอย่างยั่งยืนต่อไป จึงแจ้งที่ประชุม เพื่อรับทราบ

รองคณบดีฝ่ายแผนยุทธศาสตร์และพัฒนาคุณภาพได้แจ้งที่ประชุมเพิ่มเติมว่า ฝ่ายแผนยุทธศาสตร์และพัฒนาคุณภาพได้ดำเนินการขออัตรากำลังใหม่จากมหาวิทยาลัยขอนแก่น เพื่อแก้ปัญหาดังกล่าวข้างต้น เรียบร้อยแล้ว ทั้งนี้ การปิดรับนักศึกษาระดับปริญญาตรี โครงการพิเศษ ในปีการศึกษา 2562 จะทำให้คณะฯ บริหารสัดส่วนอัตรากำลังต่อนักศึกษาเต็มเวลา (FTES) ได้ง่ายมากยิ่งขึ้น จึงแจ้งที่ประชุมเพื่อรับทราบ

ที่ประชุมรับทราบ

**เลิกประชุมเวลา** 16.00 **น.**

 **(นางมยุรี ยงกำลัง)**

 **กรรมการและเลขานุการที่ประชุมคณะฯ**

**นายภาณุพงศ์ ต.ประเสริฐ**

**นางสาวมาริษา นันสมบัติ**

**ผู้ช่วยเลขานุการที่ประชุม**